Source: http://docplayer.fi/2344364-Kulttuuripolitiikan-yhteys-eu-n-innovaatio-ja-aluepolitiikkaan.html
Timestamp: 2018-04-19 16:04:53+00:00
Document Index: 19876849

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Kulttuuripolitiikan yhteys EU:n innovaatio- ja aluepolitiikkaan - PDF
Download "Kulttuuripolitiikan yhteys EU:n innovaatio- ja aluepolitiikkaan"
1 Kulttuuripoliittisen tutkimuksen edistämissäätiö Cuporen verkkojulkaisuja 29 OLLI JAKONEN, RITVA MITCHELL Kulttuuripolitiikan yhteys EU:n innovaatio- ja aluepolitiikkaan EU:N RAKENNERAHASTOJEN JA MAASEUDUN KEHITTÄMISOHJELMAN LISÄARVO KANSALLISELLE KULTTUURIPOLITIIKALLE
2 Cuporen verkkojulkaisuja 29 Kulttuuripoliittisen tutkimuksen edistämissäätiö Tekijät ja Kulttuuripoliittisen tutkimuksen edistämissäätiö Cupore Ulkoasu ja taitto: Lagarto ISBN ISSN Elokuu 2015 Julkaisun värillisinä esitetyt linkit on tarkistettu ja todettu toimiviksi Kannen kuvat (vasemmalta oikealle ja ylhäältä alas): Olli-Pekka Latvala, Markus Henttonen, Markus Henttonen, Markus Henttonen, Olli-Pekka Latvala, Kari Savolainen
3 OLLI JAKONEN, RITVA MITCHELL Kulttuuripolitiikan yhteys EU:n innovaatio- ja aluepolitiikkaan EU:N RAKENNERAHASTOJEN JA MAASEUDUN KEHITTÄMISOHJELMAN LISÄARVO KANSALLISELLE KULTTUURIPOLITIIKALLE Kulttuuripoliittisen tutkimuksen edistämissäätiö CUPORE
4 SISÄLLYS TAULUKOT, KUVIOT JA KARTAT JOHDANTO RAKENNERAHASTORAHOITUKSEN KULTTUURIPOLIITTINEN MERKITYS RAKENNERAHASTOJEN TAVOITTEET JA TOIMINTAPERIAATTEET KULTTUURIPOLITIIKAN NÄKÖKULMASTA KULTTUURIPOLITIIKAN YHTYMÄKOHTIA EU:N ALUE-, RAKENNE- JA INNOVAATIO POLITIIKKAAN Rakennerahastot ja kulttuuripolitiikka aluekehittämisessä: kunnat, kaupungit, valtion aluehallinto ja maakuntaliitot EU:n alue- ja rakennepolitiikan lisäarvo OKM:n kulttuuripolitiikan tavoitteille: kulttuurin alueellinen kehittäminen ja luova talous Yhteiskunnan ja alueiden kulttuurinen perusta innovaatioiden ja luovien alojen vahvistajana KULTTUURI JA INNOVAATIOT RAKENNERAHASTO- JA MAASEUTUOHJELMASSA EU:N RAKENNERAHASTOJEN JA MAASEUTUOHJELMAN KULTTUURIHANKKEET OHJELMAKAUDELLA Kulttuurihankkeen käsite ja hankkeiden temaattinen luokittelu Kulttuurihankkeiden määrät ja rahoitus Kulttuurihankkeiden jakautuminen toimintalinjoille ja suuralueohjelmittain Kulttuurihankkeiden rahoittajaviranomaiset Rahoituksen temaattinen jakautuminen Luova talous ja kulttuuriyrittäjyys Kulttuurimatkailu Kulttuuri ja hyvinvointi Kulttuuriperintö, kulttuuriympäristöt ja kulttuuri-infrastruktuuri Kulttuurihankkeiden hallinnoijat/toteuttajat TAITEEN JA KULTTUURIN ALAT HANKETOTEUTTAJINA OHJELMAKAUDELLA Taide- ja kulttuurialojen toimijat kulttuurihankkeiden toteuttajina Taide- ja kulttuurialan koulutusorganisaatiot kulttuurihankkeiden toteuttajina Taide- ja kulttuuriyhdistykset kulttuurihankkeiden toteuttajina
5 8 USEITA RAHASTOJA HYÖDYNTÄNEITÄ KULTTUURIALAN HANKETOTEUTTAJIA OHJELMAKAUDELTA HANKE-ESIMERKKEJÄ OHJELMAKAUDELTA EAKR-hankkeita ESR-hankkeita Manner-Suomen maaseutuohjelman hankkeita YHTEENVETO JA LOPPUPÄÄTELMÄT Vastaukset tutkimuskysymyksiin Eurooppa 2020, uusi rakennerahastokausi ja kulttuuri LÄHTEET LIITTEET TAULUKOT, KUVIOT JA KARTAT TAULUKOT Taulukko 1. EAKR:n ja ESR:n kulttuurihankkeille kohdistunut rahoitus ja osuudet rahoituskehyksistä suuralueohjelmittain 13 Manner-Suomessa Taulukko 2. Manner-Suomen maaseutuohjelman kulttuurirahoitus ELY-alueittain Taulukko 3. Kulttuurihankkeiden vaikutukset eri vaikutustasoilla. 32 Taulukko 4. Luovien alojen liiketoiminta. Mukailtu TEM 2014, Taulukko 5. Kulttuurihankkeiden temaattinen luokittelu. 44 Taulukko 6. Luova Suomi ja luovien alojen kehittämisohjelma (OKM). 57 Taulukko 7. EAKR: Kulttuuriperintö- ja kulttuuriympäristöohjelmat. 67 Taulukko 8. EAKR: Museoiden kehittämishankkeita. 67 Taulukko 9. ESR: Kulttuuriperintö- ja ympäristöhankkeita. 68 Taulukko 10. Maaseudun sivistysliiton ja ProAgrian toteuttamat kulttuurihankkeet. 86 Taulukko rahoituksellisesti suurinta kulttuurialojen toteuttajien EAKR-hanketta. 131 Taulukko rahoituksellisesti suurinta kulttuurialojen toteuttajien ESR-hanketta. 132 Taulukko rahoituksellisesti suurinta kulttuuritoimijoiden hanketta maaseutuohjelmassa Taulukko rahoituksellisesti suurinta kulttuuritoimijoiden hanketta maaseutuohjelmassa Taulukko 15. Kulttuuriyhdistysten EAKR-hankkeita. 135 Taulukko 16. Kulttuuriyhdistysten ESR-hankkeita. 136 Taulukko 17. Kulttuuriyhdistysten hankkeita maaseutuohjelmassa Taulukko 18. Kulttuuriyhdistysten hankkeita maaseutuohjelmassa Taulukko 19. Saamelaistoimijoiden hankkeita. 139 Taulukko 20. Suomen muotoilusäätiön hankkeita. 140 Taulukko 21. Rytmikorjaamon musiikkiklusterin toimijoiden hankkeita. 141 Taulukko 22. Juminkeko-säätiön hankkeita. 142 Taulukko 23. Taito Itä-Suomen hankkeita. 142 Taulukko 24. Elokuvakomissiohankkeita. 142 Taulukko 25. Kainuun Eino Leino -seuran hankkeita. 143 Taulukko 26. Joensuun popmuusikot ry:n hankkeita
6 KUVIOT Kuvio 1. Kulttuuri-, alue- ja innovaatiopolitiikan yhtymäkohtia, mukailtu kuvion KEA 2012, 23 perusteella. 23 Kuvio 2. Rakennerahastojen ja maaseutuohjelman tuottama lisäarvo kulttuuripolitiikalle. 29 Kuvio 3. Luovuuden kulttuuri. Mukailtu Hautamäki 2009, 18 perusteella. 35 Kuvio 4. Kansallisen rakennerahastostrategian kulttuuria koskevat toimenpiteet ja esitetyt vaikutukset. 37 Kuvio 5. Kulttuuriteollisuuden ympyrämalli. Pyykkönen 2014, Kuvio 6. Kulttuurihankkeiden määrät ja rahoitus rahastoittain Kuvio 7. EAKR-kulttuurihankkeiden EU- ja valtion rahoitus toimintalinjoittain. 48 Kuvio 8. EAKR-kulttuurihankkeiden EU- ja valtion rahoitus suuralueittain. 48 Kuvio 9. ESR-kulttuurihankkeiden EU- ja valtion rahoitus toimintalinjoittain. 48 Kuvio 10. ESR-kulttuurihankkeiden rahoitus suuralueosioittain. 49 Kuvio 11. Manner-Suomen maaseutuohjelma: kulttuurihankkeiden rahoitus toimenpiteittäin. 50 Kuvio 12. EAKR- ja ESR-kulttuurihankkeiden rahoittavat viranomaiset. 52 Kuvio 13. EAKR- ja ESR-rahoituksen kohdistuminen eri teemojen hankkeille Kuvio 14. Kulttuurihankkeiden rahoituksen jakautuminen temaattisesti rahastoittain. 54 Kuvio 15. EAKR: EU- ja valtion rahoitus eri hanketoteuttajien kulttuurihankkeissa. 69 Kuvio 16. ESR: EU- ja valtion rahoitus eri hanketoteuttajien kulttuurihankkeissa. 70 Kuvio 17. Maaseutuohjelma: kokonaisrahoitus eri hanketoteuttajien kulttuurihankkeissa. 70 Kuvio 18. Taide- ja kulttuurialan toimijoiden hankkeiden rahoitus. 73 Kuvio 19. EAKR: Julkinen EU- ja valtion rahoitus kulttuurialojen toimijoiden hankkeissa. 74 Kuvio 20. ESR: Julkinen EU- ja valtion rahoitus kulttuurialojen toimijoiden hankkeissa 75 Kuvio 21. Maaseutuohjelma: kokonaisrahoitus kulttuurialojen toimijoiden hankkeissa. 76 Kuvio 22. Taide- ja kulttuurialojen koulutusorganisaatioiden hankkeiden rahoitus. 78 Kuvio 23. EAKR ja kulttuurialan koulutusorganisaatioiden hankkeiden EU- ja valtion rahoitus. 79 Kuvio 24. ESR ja kulttuurialan koulutusorganisaatioiden hankkeiden EU- ja valtion rahoitus. 80 Kuvio 25. Maaseutuohjelma ja kulttuurialan koulutusorganisaatioiden hankkeiden kokonaisrahoitus. 80 Kuvio 26. Rahoitus kulttuurialojen järjestöjen ja yhdistysten hankkeissa. 83 Kuvio 27. EAKR: EU- ja valtion rahoitus kulttuurialan yhdistysten hankkeissa. 84 Kuvio 28. ESR: EU- ja valtion rahoitus kulttuurialan yhdistysten hankkeissa. 84 Kuvio 29. Maaseutuohjelma: rahoitus kulttuurialan yhdistysten hankkeissa. 85 KARTAT Kartta 1. EAKR-kulttuurihankkeiden EU- ja valtion rahoitus / asukas maakunnittain Kartta 2. ESR-kulttuurihankkeiden EU- ja valtion rahoitus suuralueohjelmittain Kartta 3. ELY-keskusten myöntämä EU- ja valtion rahoitus EAKR-kulttuurihankkeille. 146 Kartta 4. Maakuntien liittojen myöntämä EU- ja valtion rahoitus EAKR-kulttuurihankkeille. 147 Kartta 5. Manner-Suomen maaseutuohjelman kulttuurihankkeiden kokonaisrahoitus ELY-alueittain Kartta 6. EU- ja valtion rahoitus EAKR:n kulttuuri-infrastruktuurihankkeissa maakunnittain Kartta 7. EU- ja valtion rahoitus EAKR:n kulttuuriperintö- ja -kulttuuriympäristöhankkeissa maakunnittain
7 1 JOHDANTO Euroopan unionin koheesio- ja aluepolitiikalla pyritään vähentämään alueiden välisiä kehityseroja ja lisäämään jäsenvaltioiden välistä sosiaalista ja taloudellista yhteenkuuluvuutta. Suomi saa EU:lta tukea kahdesta rakennerahastosta: Euroopan aluekehitysrahastosta (EAKR) ja Euroopan sosiaalirahastosta (ESR). 1 Kaikkien EU:n maaseutualueiden elinkeinoelämää, ympäristöä, työllisyyttä, laajempia sosiaalisia ja taloudellisia olosuhteita tuetaan puolestaan Euroopan maaseudun kehittämisen maatalousrahaston avulla. Myös kulttuuri ja kulttuurihankkeet ovat yksi osa rakennerahastoja sekä maaseutupolitiikkaa ja näin ollen maaseudun kehittämisen, aluekehittämisen sekä innovaatiopolitiikan välineitä. (Ks. esim. IETM & Arts Council of Great Britain 1994.) Innovaatioulottuvuus on mukana niin rakennerahasto- kuin maaseudun kehittämisohjelmassa. 2 Vuonna 1993 voimaanastuneen Maastrichtin sopimuksen artiklan mukaan unionin ja siis myös sen jäsenvaltioiden tulee ottaa huomioon kulttuurin liittyvät näkökohdat kaikissa politiikkatoimenpiteissä (ks. Mitchell 2014, 406). Tämä on viimeisen 20 vuoden aikana tuonut uusia ulottuvuuksia unionin koheesio- ja aluepolitiikkaan sekä kansallisiin alueja kulttuuripolitiikan strategioihin. (Ks. myös CSES ym. 2010, 6 7.) Vuonna 2000 hyväksytyssä Euroopan unionin Lissabonin strategiassa Euroopasta päätettiin luoda maailman kilpailukykyisin ja dynaamisin, osaamiseen perustuva ja sosiaalista koheesiota edistävä talousalue vuoteen 2010 mennessä. Lissabonin strategian tavoitteet sisältyivät myös EU:n vuosien rakennerahasto-ohjelmien kansallisten tasojen tavoitteisiin ja yleisiin koheesio- ja aluepolitiikan instrumentteihin. Lissabonin strategia ei kuitenkaan toteutunut halutulla tavalla. Eurooppa-neuvoston vuonna 2010 hyväksymä uusi Eurooppa strategia heijastaa Euroopan taloudellisen tilanteen muutosta ja korostaa uudenlaista pehmeämmän kasvun käsitettä. (ks. lisää Mitchell 2014, 415.) Tätä kirjoittaessa Eurooppa 2020-strategiaan nojaava uusi ohjelmakausi on päässyt vauhtiin 4 ja taiteeseen, luovaan talouteen sekä kulttuuriin liittyviä kehittämistoimia voidaan edelleen tehdä niin rakennerahastojen kuin maaseudun kehittämisohjelman piirissä. Euroopan rakenne- ja investointirahastot ovat tärkeässä asemassa Eurooppa strategian tavoitteiden saavuttamisessa. Tässä selvityksessä luodaan katsaus Lissabonin strategiaa toteuttaneeseen EU:n rakennerahasto- ja maaseudun kehittämisohjelmakauteen (tästä eteenpäin maaseutuohjelma) Manner-Suomessa luovan talouden, kulttuurin ja kulttuuripolitiikan näkökulmasta. Selvitys on tehty opetus- ja kulttuuriministeriön tilauksesta noin 2,5 kk:n aikavälillä , ja siinä käsitellään sekä Euroopan aluekehitysrahaston (EAKR), Euroopan sosiaalirahaston (ESR) 1 Kolmannesta rakennerahastosta eli Koheesiorahastosta Suomeen ei tule rahaa. Koheesiorahasto on tarkoitettu jäsenvaltioille, joiden bruttokansantulo (BKTL) asukasta kohti on alle 90 prosenttia EU:n keskiarvosta. 2 Katso esim. kauden rakennerahastojen kumppanuussopimus: https://www.rakennerahastot.fi/documents/10179/43217/kumppanuussopimus.pdf/. 3 EYVL C Osa ohjelmakauden hankkeista jatkuu vielä vuoden 2015 loppuun, joten tässä selvityksessä ei ole voitu huomioida aivan kaikkia hankkeita ja hankkeiden lopullisia rahoitustietoja. 7
8 että Manner-Suomen maaseutuohjelman kulttuurihankkeita. Kulttuuripoliittisen tutkimuksen edistämissäätiössä Cuporessa (EAKR, maaseutuohjelma) 5 ja opetus- ja kulttuuriministeriössä (ESR) 6 aiemmin tehdyt kulttuuriin liittyvien hankkeiden volyymien ja vaikuttavuuden selvitykset antavat pohjan arvioida niin hankkeiden kuin yleisemmin kulttuuripolitiikan yhteyttä EU:n alue-, rakenne- ja innovaatiopolitiikkaan. Selvityksellä vastataan myös opetus- ja kulttuuriministeriön kulttuuripolitiikan vaikuttavuusindikaattorit -julkaisussa (OM 2009b, 62) esitettyyn tiedontarpeeseen EU:n rakennerahastojen kautta tulleen kulttuurituen määristä ja alueellisesta kohdentumisesta. Kyseessä on ensimmäinen julkaisu, joka kokoaa yhteen tiedot koko ohjelmakauden ajalta sekä EAKR:n, ESR:n että maaseutuohjelman kulttuurihankkeista ja hankerahoituksesta Suomessa 7. Selvityksessä eritellään myös rajatummin taide- ja kulttuurialan toimijoiden, koulutusorganisaatioiden sekä taiteen ja kulttuurin alojen yhdistysten EU-rahoituksen avulla toteuttamia kulttuurihankkeita. Tietopohjan lisäksi tuodaan esiin innovatiivisia yksittäisiä kulttuurihankkeita koko ohjelmakauden ajalta ja eri rahastojen parista. Selvityksen tutkimuskysymykset ovat: 1) Millä EU:n alue- ja innovaatiopolitiikan teemoilla on kytköksiä kulttuuripolitiikan tavoitteisiin? 2) Millaiset ja millä tavoin toteutetut kulttuurin alan alue- ja innovaatiopolitiikan hankkeet ovat tässä suhteessa erityisen merkityksellisiä tai vaikuttavia? Ensimmäiseen kysymykseen vastataan luvuissa 2 5. Tässä osuudessa käsitellään yleisesti rakennerahastorahoituksen kulttuuripoliittista merkittävyyttä ja rahastojen toimintalogiikkaa kulttuuri- ja innovaatiopolitiikan näkökulmista. Toiseen kysymykseen vastataan selvityksen tietopohja-osuudessa luvusta 6 alkaen, jolloin kootaan yhteen perustiedot kulttuurihankkeista koko ohjelmakauden ajalta niin EAKR:n, ESR:n kuin maaseutuohjelman parista. Luvussa 9 esitellään ohjelmakauden aikana toteutettuja mielenkiintoisia kulttuurihankkeita. Luvussa 10 tehdään yhteenveto ja johtopäätökset, sekä arvioidaan kulttuurin roolia uudella ohjelmakaudella Selvityksen ja analyysin tarkoitus on palvella valtakunnallista ja alueellista kulttuuripolitiikan strategiatyötä, rakennerahastokaudella toteuttavia rakennerahastohakuja, rahoitettavien hankkeiden valintaa ja ohjausta sekä valtakunnallisia, alueellisia ja paikallisia kulttuuri- ja taidealan hanketoiminnan kehittäjiä. Selvitykseen kerätystä lähdekirjallisuudesta ja -materiaalista voivat asiasta kiinnostuneet löytää lisätietoa rakennerahastoista, kulttuurista ja innovaatioista. 5 Jakonen & Mitchell 2014; OKM Hallinnon sisäiseen käyttöön tehty selvitys, jota ei ole julkaistu. 7 Selvityksessä ei ole kuitenkaan kartoitettu Euroopan alueellista yhteistyötä koskevia hankkeita, joissa Suomi on mukana ja joissa myös kulttuurinen ulottuvuus on otettu huomioon. Selvitys ei myöskään käsittele EU:n varsinaisia kulttuuriohjelmia. 8
9 2 RAKENNERAHASTORAHOITUKSEN KULTTUURIPOLIITTINEN MERKITYS Kulttuurihankkeita Suomessa jo 20 vuotta: kotiseututyöstä luovaan talouteen Rakennerahastotoiminta sekä maaseudun Leader-toiminta käynnistyivät Suomen liittyessä Euroopan unioniin Myös alueellinen kehittämisohjelmatyö käynnistyi Suomessa uudella tavalla, sillä vuonna 1994 perustettu unionin alueiden komitea (AK) 8 ajoi vahvasti myös kulttuuriin liittyvien näkökohtien huomioon ottamista kaikissa unionin ja sen jäsenvaltioiden politiikkatoimenpiteissä. Aluepolitiikasta vastuussa olleen komissaari Monika Wulf-Mathiesin puhe Venetsiassa vuonna 1996 korosti erityisesti kulttuurin merkitystä unionin alue-ja koheesiopolitiikassa. Tämä johti komission tiedonantoon Koheesiopolitiikka ja kulttuuri 9, jolla on ollut vaikutusta myös rakennerahastoja koskeviin ohjeistuksiin siitä, miten kulttuuri tulisi ottaa huomioon rakennerahastojen rahoittamissa hankkeissa kansallisella tasolla, työllisyyttä ja sosiaalista yhteenkuuluvuutta siis koheesiota edistäen. Jo vuonna 1994 IETM (Informal European Theatre Meeting) ja Arts Council of Great Britain arvioivat kulttuurin rahoitusmahdollisuuksia Euroopassa käsittelevässä oppaassaan More bread and circuses: who does what for the Arts in Europe kulttuurihankkeiden olevan enenevästi mukana rakennerahastotoiminnassa (myös maaseutuohjelmassa). Kehitys perustui muun muassa komission arvioon kulttuurista ja mediasta kasvavina ja työpaikkoja luovina talouden sektoreina. Täten kulttuuri tunnustettiin osaksi myös rakennerahastoja. (IETM & Arts Council of Great Britain 1994, 165.) Suomi on ollut mukana neljässä rakennerahastokaudessa: , , ja nyt käynnissä olevassa Kulttuuri on voinut saada rahoitusta siis Suomen EU-jäsenyyden alusta saakka. Erilaisia kulttuurin kehittämishankkeita onkin toteutettu EU-rakennerahastorahoituksella koko Suomen EU-jäsenyyden ajan. Hankkeiden sisällöistä ja rahoituksen temaattisesta kohdistumisesta on myös tehty aikaisempia selvityksiä (Ks. esimerkiksi Kangas & Hirvonen 2000, Kangas & Hirvonen 2001; Kangas 2002; OPM 2006; Pekkala 2012; Kangas & Pirnes 2014, 88; Jakonen & Mitchell 2014; OKM 2015). Selvitykset eri ohjelmakausien hankkeista ja rahoitusosuuksista eivät kuitenkaan ole täysin vertailukelpoisia keskenään, koska kulttuuria ja kulttuurihankkeita on määritelty ja rajattu eri tavoin kussakin selvityksessä, rahoitusosuudet poikkeavat toisistaan ja eri selvityksissä aineisto on koottu vaihtelevilla tavoilla. Täten kokonaiskuvan muodostaminen kulttuurille kohdistuneesta rakennerahastorahoituksesta on vaikeaa EU: Alueiden komitea. 9 Koheesiopolitiikka ja kulttuuri. Työllisyyden edistäminen. Komission tiedonanto neuvostolle, Euroopan Parlamentille, Talous-ja Sosiaalikomitealle ja Alueiden komitealle. KOM(96) 512 lopull. 10 Eli huomioidaanko hankkeiden EU- ja valtion rahoitus vai kokonaisrahoitus, joka sisältää myös yksityisen rahoituksen osuudet ja kuntarahoituksen. Lisäksi kulttuurihankkeita toteutetaan ja rahoitetaan eri hallinnonaloilla. Jos kaikilta rakennerahastokausilta saataisiin tarkat tiedot kulttuurihankkeiden julkisen rahoituksen sekä yksityisen rahoituksen osuuksista eri hallinnonaloilta, kasvaisi kulttuurille menneen rahoituksen loppusumma huomattavasti. Kyse on aina myös kulttuurin määrittelystä: miten kulttuurihanke määritellään ja rajataan? 9
10 Esimerkiksi selvityksessä kauden hankkeista (OPM 2006) aineisto koostui ainoastaan opetusministeriön hallinnonalan hankkeista. Tällöin mukana ei siis ollut muiden hallinnonalojen kulttuurihankkeita ja toisaalta mukana olivat koko opetusministeriön hallinnonalan mukaisesti niin kulttuuri, koulutus, nuoriso kuin liikuntakin. Selvityksessä vuosien hankkeista (Kangas & Hirvonen 2001) mukana olivat opetusministeriön kulttuuripolitiikan osaston päättämät rakennerahastohankkeet ja toisaalta maakuntien liittojen ilmoittamat alueiden kulttuurihankkeet. Käsillä olevassa selvityksessä ovat mukana kaikki julkisesta rakennerahastotietokannasta 11 avainsanojen avulla tunnistetut EAKR- ja ESR-kulttuurihankkeet ohjelmakaudelta Lisäksi erillään rakennerahastohankkeista käsitellään Manner-Suomen maaseutuohjelman kulttuurihankkeita, joista on tehty myös tarkempi selvitys (ks. OKM 2015). Rakennerahastojen kulttuurihankkeita rahoitetaan myös muilta kuin opetus- ja kulttuuriministeriön hallinnonalalta. Kulttuuriympäristöihin liittyviä hankkeita rahoitetaan maa- ja metsätalousministeriön alalta ja luovaa taloutta työ- ja elinkeinoministeriön alalta ja kulttuuria ja hyvinvointia sosiaali-ja terveysministeriön alalta. Nykyisin hankkeet ovat myös eri ministeriöiden yhteisesti edistämiä ja hallinnoimia. Tämän selvityksen tiedot ohjelmakauden kulttuurihankkeista poimittiin julkisesta rakennerahastotietokannasta, jossa ei erotella hankkeita hallinnonaloittain. Mukana on siis useiden eri hallinnonalojen hallinnoimia kulttuurihankkeita. Maaseutuohjelmassa aikaisemman suoran ministeriöohjauksen (maa- ja metsätalousministeriö) sijaan vuosina Leader-toimintaryhmiä ohjasi Maaseutuvirasto : Kulttuuriperintö ja kotiseututyö Vuosien kulttuurihankkeista suurin osa liittyi kulttuuriperintöön ja kotiseututyöhön tai ne olivat muita kulttuuria hyödyntäviä kehittämishankkeita. Tämä painotus mukaili monissa muissakin EU- maissa tehtyjä rakenneraharahoituksen linjauksia ja käsityksiä kulttuuriulottuvuudesta. Vuosina toteutettiin 532 maakuntien liittojen ilmoittamaa kulttuuriprojektia, jotka saivat yhteensä EU- ja valtion rahoitusta noin 317 miljoonaa markkaa. (Kangas & Hirvonen 2001, 43; 88.) Selvityksessä opetusministeriön kulttuuripolitiikan osaston vuosina rahoittamista kulttuurihankkeista ilmenee (Kangas & Hirvonen 2000, 37) hankkeiden EU- ja valtion rahoituksen olleen 174 miljoonaa markkaa. Yhteensä näille kulttuurihankkeille kohdistui siis noin 110 miljoonaa euroa EU- ja valtion rahoitusta : Kulttuurimatkailu Ohjelmakaudella kulttuurimatkailua koskevat hankkeet olivat puolestaan kulttuurin aloista suurin rahoitettu kohderyhmä, kulttuuriperinnön ollessa kolmanneksi suurin kohderyhmä. Rahoitus heijasteli neuvoston asetusta kulttuurin kehitys, sekä luonnonvarai- 11 https://www.eura2007.fi/rrtiepa/. Lisäksi mukana ovat Pekkalan selvityksen (2012) hankkeet. 12 Mavi: 13 Markat on muutettu vuoden 2014 euroiksi Tilastokeskuksen vuoden 1999 rahanarvokertoimella. 10
11 sen että ihmisen muokkaaman ympäristön laatu, elämän laadullinen ja kulttuurinen ulottuvuus sekä matkailun kehittyminen vaikuttavat osaltaan alueiden kehittymiseen taloudellisesti ja sosiaalisesti vetovoimaisemmiksi sikäli kuin ne edistävät työllisyyden luomista 14. Kaudella opetusministeriön hallinnonalan kaikkien rakennerahastohankkeiden EU- ja valtion rahoitus oli noin 654 miljoonaa euroa (OM 2006, 8). Eroteltaessa mainitusta selvityksestä opetusministeriön hallinnonalalta kulttuurin (kulttuurivienti, -matkailu, -viestintä ja perintö) rahoitusosuudet, tulee kulttuuristen ESR- ja EAKR-hankkeiden EU- ja valtion rahoituksen osuudeksi noin 81 miljoonaa euroa. Kaudelta on olemassa myös selvitys luovien alojen yritystoimintaan kohdistuneesta rakennerahastorahoituksesta (OKM 2010). Selvityksen mukaan luovien alojen yritystoiminnan kehittämiseen kohdistui 65 miljoonaa euroa kokonaisrahoitusta : Luova talous ja kulttuuriyrittäjyys Rakennerahastokaudelle komissio arvioi, että jäsenmaat tulevat käyttämään koko kaudella kuusi miljardia kulttuuriin liittyviin hankkeisiin, eli 1,7 prosenttia EU:n budjetista 15. Suomen kohdalla arvioitiin, että kulttuuriin liittyviin hankkeisiin tultaisiin käyttämään tällä kaudella kaksi prosenttia EAKR- ja ESR-rahoituksesta. Päättyneellä ohjelmakaudella EAKR- ja ESR-kulttuurihankkeiden yhteenlaskettu EUja valtion rahoitusosuus oli Suomessa noin 208 miljoonaa euroa. Kaudella luova talous ja kulttuuriyrittäjyys olivat Lissabonin strategian mukaisesti rakennerahastojen kulttuurihankkeiden hallitseva kehys. Ohjelmakauden rakennerahastojen (taulukko 1) ja Manner-Suomen maaseudun kehittämisohjelman (taulukko 2) kulttuurirahoitus, alueellinen kohdentuminen ja kulttuurille menneet osuudet kokonaiskehyksistä on koostettu seuraaviin taulukoihin. On huomattava, että taulukon 1 tiedot eivät sisällä kuntarahoitusta tai yksityisen rahoituksen osuuksia. Manner-Suomen maaseutuohjelmaa käsittelevä taulukko 2 puolestaan sisältää hankkeiden kokonaisrahoituksen. EU:n lisäarvo kulttuuripolitiikalle: lisärahoitusta, toimijuuden ja rahoituksen monipuolistumista sekä alueiden kulttuurista kehitystyötä IETM & Arts Council of Great Britain kuvasivat vuonna 1994 valmistuneessa oppaassaan rakennerahastojen hyödyllisyyttä kulttuurin rahoitusvälineenä. Tällöin kulttuurin korostaminen oli suhteellisen tuore ilmiö rakennerahastotoiminnassa. Oppaan mukaan onnistuneen kulttuurihankkeen hyödyt voisivat olla merkittävät: 1) rahoitusta oli mahdollista saada suuriin projekteihin, kuten infrastruktuurin rakentamiseen ja kunnostamiseen. 2) Rahoitusta oli mahdollista saada useamman vuoden ajalle. 3) Rakennerahastorahoitus mahdollisti rahoitusta myös 14 Neuvoston asetus (EY) N:o 1260/1999, annettu 21 päivänä kesäkuuta 1999, rakennerahastoja koskevista yleisistä säännöksistä. 15 Cohesion Policy : Culture. DG Employment, social affairs and equal opportunities, DG Regional Policy. Suomen kohdalla arvio oli kaksi prosenttia kahden rahaston kohdalla (EAKR ja ESR). Suomi ei saa rahoitusta kolmannesta koheesiorahastosta, joka on kohdennettu kaikkien köyhemmille alueille. 11
12 muista lähteistä. 4) Rahoitus vaati toimintatapojen muuttamista ja yhteistyön tekemistä uusien toimijoiden kanssa tavoilla, jotka saattaisivat osoittautua tulevaisuudessa hedelmällisiksi. (Ks. IETM & Arts Council of Great Britain 1994, 165.) EU:n rakennerahastojen (ja maaseutuohjelman) kautta tuleva rahoitus on siis ollut volyymiltaan merkittävää kulttuurin kannalta. Kansalliset, alueelliset ja paikalliset kulttuurihankkeet ovat voineet ja voivat edelleen saada rahoitusta rakennerahastoista. Näin on ollut Suomen EU-jäsenyyden alusta asti, kun EU:n osarahoittamista kulttuurihankkeista (EAKR, ESR, maaseutuohjelma ja Leader-toiminta) on tullut 1990-luvulta alkaen etenkin Suomen paikallista ja alueellista kulttuurielämää edistävä tekijä perinteisten valtiollisen ja kunnallisen kulttuuripolitiikan rinnalle. EU:n rakennerahasto-ohjelmilla ja maaseutuohjelmalla on siis ollut kulttuuripoliittista merkitystä. Kokonaiskuvan muodostaminen kulttuurin EU-rahoituksesta ei kuitenkaan ole ollut helppoa, koska kulttuuritoimintaa sisältyy useiden rakennerahasto-ohjelmien toimintalinjoihin ja eri rahoittajien rahoittamiin hankkeisiin. (Kangas & Pirnes 2014, 86 89; Saukkonen 2014, 11; Nousiainen 2011, 19.) Joka tapauksessa 1990-luvun puolivälin jälkeen suomalainen kulttuurielämä on saanut rakennerahastoista EU:n koheesiopolitiikkaan sitoutuvan uuden tukijärjestelyn (Kangas 2002, 376), joka on tuonut erityisesti alue- ja paikallistason kulttuurille ja kulttuuripolitiikalle uuden rahoitusinstrumentin. Jo 15 vuotta sitten arvioitiin rakennerahastojen olevan kulttuuripolitiikan kannalta keskeinen instrumentti (ks. Kangas & Hirvonen 2000, 5). Rakennerahastorahoitus- ja toimintamalli on ollut Anita Kankaan mukaan suomalaiselle kulttuurielämälle merkittävä ainakin kolmesta syystä: Ensinnäkin se syntyi ajankohtana, jolloin 1990-luvun alun laman vaikutukset näkyivät niin julkisen rahoituksen niukkuutena kuin yksityisen sektorin kulttuurirahoituksen vähenemisenä. Kulttuurin kentän ideoimiin hankkeisiin ei riittänyt määrärahoja millään hallinnon tasolla. Toiseksi rakennerahastojärjestely on tuonut ns. vapaalle kentälle ja taidelaitosten ulkopuolella toimiville ryhmille uusia rahoitusmahdollisuuksia lainsäädännön ohjaaman ja jäykän kulttuuritoiminnan rahoitusjärjestelmän ulkopuolella. Kolmanneksi rakennerahastot ovat yleisesti monipuolistaneet kulttuurin rahoituksen rakenteita, koska rahastojen tuki edellyttää hankkeilta kumppanuutta ja omaa rahoituspanosta EU-osuuden lisäksi. (Kangas 2002, 376.) Toki kaikki mainitut mahdollisuudet ovat sisältäneet taiteen ja kulttuurin kentän kannalta myös ongelmallisia ulottuvuuksia, joita käsitellään myöhemmin. Taiteen ja kulttuurin kentällä kolmas sektori, eli yhdistykset, säätiöt, osuuskunnat, voittoa tavoittelemattomat yritykset sekä muut kansalaisten vapaaehtoiset yhteenliittymät, muodostavat erittäin keskeisen kokonaisuuden (Ruusuvirta & Saukkonen 2014, 354). EU:n rahoitus on ollut merkittävää myös kolmannen sektorin toimijoille. EU tukee erilaisilla ohjelmilla kansalaisaktiivisuutta korostavia projekteja ja monet ryhmittymät ovatkin yhdistykseksi rekisteröitymisen kautta tulleet oikeutetuiksi EU:n tukiin myös kulttuurin parissa. Myös yhdistysmuotoinen, kaikille avoin ja paikallisen kulttuurin kannalta merkityksellinen Leader-toiminta alkoi maaseudulla Suomen liityttyä EU:hun. Leader-rahoitusta ovat voineet hakea julkisen, kolmannen ja yksityisen sektorin toimijat. 12
13 (Ks. Saukkonen 2014, 9; Kangas 2004, 82 83; Nousiainen 2011, 19; Ilmonen ym. 2010, 17.) Maaseudun kulttuuripalvelut ovat perustuneet perinteisesti kolmannen sektorin, yksittäisten yhteisöjen ja toimijoiden varaan. Esimerkiksi maaseudun tapahtumatuotannosta vain pieni osa on opetus- ja kulttuuriministeriön tukien piirissä. (Ilmonen ym. 2010, 17.) EU-osarahoitteinen hanketyö on ollut maaseudulle merkittävä kulttuuripoliittinen instrumentti. Maaseutuohjelmakauden yli 700 erilaisten yhdistysten toteuttamaa kulttuuria kehittävää hanketta kertovat yhdistyskentän aktiivisuudesta ja toisaalta EU-rahoituksen merkityksestä kyseiselle kentälle. Taulukko 1. EAKR:n ja ESR:n kulttuurihankkeille kohdistunut rahoitus ja osuudet rahoituskehyksistä suuralueohjelmittain Manner-Suomessa Rahoitusosuudet viittaavat EU- ja valtion rahoitukseen ilman kunta- ja yksityistä rahoitusta (M ). a EAKR ja ESR Manner-Suomessa ohjelmakaudella EAKR:n ja ESR:n EU- ja valtion rahoitusosuus yhteensä EAKR- ja ESR kulttuurihankkeille myönnetty EU- ja valtion rahoitus Kulttuurihankkeiden rahoitusosuus kokonaisuudesta ohjelmakaudella (%) ,9 % (kulttuurialojen hanketoteuttajien hankkeissa 30 M = 1 %) Euroopan aluekehitysrahasto (EAKR) EU- ja valtion rahoitusosuus Kulttuurihankkeiden EU- ja valtion rahoitus Kulttuurihankkeiden rahoitusosuus alueen kokonaisuudesta (%) Manner-Suomi yhteensä ,5 % Itä-Suomen suuralueohjelma ,7 % Pohjois-Suomen suuralueohjelma ,6 % Etelä-Suomen suuralueohjelma ,3 % Länsi-Suomen suuralueohjelma ,9 % Euroopan sosiaalirahasto (ESR) EU- ja valtion rahoitusosuus Kulttuurihankkeiden EU- ja valtion rahoitus Kulttuurihankkeiden rahoitusosuus alueen kokonaisuudesta (%) Manner-Suomi yhteensä ,4 % Valtakunnallinen osio ,4 % Itä-Suomi ,7 % Pohjois-Suomi ,3 % Etelä-Suomi ,8 % Länsi-Suomi ,5 % a Taulukon rahoituskehykset ja tiedot kulttuurihankkeiden rahoituksesta eivät sisällä EU:n ja valtion osuuksien lisäksi muuta julkista rahoitusta (esim. kunnat) eivätkä yksityisen rahoituksen osuuksia. Taulukon luvut on pyöristetty lähimpään miljoonaan. Tiedot rakennerahastojen valtakunnallisista ja alueellisista rahoituskehyksistä ovat peräisin valtion talousarvioesityksestä 2013: 64. EU:n rakennerahastojen ja valtion rahoitusosuus EU:n rakennerahasto-ohjelmiin ja ENPI CBC -ohjelmiin ohjelmakaudella (arviomääräraha). 13
14 ELY-alue Taulukko 2. Manner-Suomen maaseutuohjelman kulttuurirahoitus ELY-alueittain (Leader-toimintalinja 4 ja toimintalinja 3.) Kulttuurin rahoitus (kokonaisrahoitus julkinen + yksityinen ) Kulttuurihankkeiden määrä Kulttuurihankkeiden keskikoko ( ) Kulttuurin rahoitus per asukas ELYalueella a ( ) Kulttuurin osuus ELYalueen rahoituskehyksestä b (%) Pohjanmaa % Etelä-Pohjanmaa % Pirkanmaa % Pohjois-Pohjanmaa % Pohjois-Karjala % Satakunta % Lappi % Varsinais-Suomi % Keski-Suomi % Kaakkois-Suomi % Uusimaa % Häme % Pohjois-Savo % Kainuu % Etelä-Savo % Yhteensä c (30 jos mukana vain maaseudulla asuvat) Keskimäärin 10 % kehyksestä kulttuurille a b c ELY-alueiden väestötietoina on käytetty Tilastokeskuksen tietoa vuodelta Alueiden väkiluvuista ei ole eroteltu pois suuria kaupunkeja, vaikka maaseudun kehittämisraha ei niitä koskekaan. Jos mukaan lasketaan vain maaseudun asukkaat, asukaskohtainen kulttuurirahoitus oli koko Manner-Suomessa noin 30. Alueellinen rahoituskehys viittaa ELY-alueen kauden kaikkien hankkeiden sidottuun rahoitukseen (julkinen+yksityinen), tiedot MMM. Summa ei ole täsmälleen sama kuin koko kauden kulttuurihankkeisiin sidottu rahoitus, koska taulukon summat on pyöristetty lähimpään sataan. Suomessa on vuodesta 1995 alkaen toteutettu alueellisia kehittämisohjelmia, kuten EU:n aluepolitiikan tavoiteohjelmia. Niin maakunnallisella, seutukunnallisella kuin kunnallisella tasolla toteutetaan kehittämissuunnitelmia. Maakuntasuunnitelmat pyrkivät kokoamaan ohjelmatyön integroiduksi kokonaisuudeksi. Alueellinen ohjelmatyö ja sitä toteuttava hanketoiminta perustuvat yhteistoiminnallisuuteen, jossa eri toimijoiden tavoitteet ja resurssit pyritään kokoamaan yhteen. Alueelliseen kehittämistyöhön osallistuu erilaisia toimijoita kuten EU:n tukiohjelmat edellyttävät: kumppanuus, yhteistyö ja täydentäväisyys. Kangas ja Hirvonen tulivat omassa tutkimuksessaan EU-rahoitteisista kulttuuriprojekteista vuosina (2001, 88) siihen tulokseen, että kulttuurielämän toimijarakenne oli jo heti EU:n liittymisen jälkeen noin viidessä vuodessa projektien myötä monipuolistunut. Kulttuuriprojektit toivat kentälle uusia toimijoita ja ne olivat verkottuneet alueidensa eri toimijoiden kanssa. EU-jäsenyys ja EU-asioiden hoitaminen ovat vaikuttaneet kulttuuripolitiikan toimintatapoihin ja hallintorakenteeseen sekä laajen- 14
15 tanut toimintakenttää. Muiden ministeriöiden (esim. TEM, MMM, YM) ja maakuntaliittojen rooli on kasvanut kulttuuripolitiikkaan liittyvissä asioissa. Rakennerahastohankkeet perustuvat kumppanuudelle ja yhteistyölle niin toiminnan kuin rahoituksen osalta. Tämä periaate on kirjattu sisään niin rakennerahasto-ohjelmien kuin maaseutuohjelman kriteereihin 16. EU-tuen on lähtökohtaisesti tarkoitus hyödyttää mahdollisimman laajaa kenttää. Rakennerahastotoiminnan periaatteena on, että hankkeessa on mukana ja siitä hyötyy useampi kuin yksi toimija. Hanketoiminnan tavoitteena on synnyttää uudenlaista paikallista kumppanuutta ja verkostoja. Hankkeessa on oltava mukana Euroopan unionin lisäksi myös muita rahoittajia ja hanketoteuttajilta vaaditaan pääsääntöisesti myös omaa rahoitusta hankkeeseen. EU-tuen edellytyksenä hankkeille on aina myös kansallinen rahoitus, eli valtion, kuntien ja projekteihin osallistuvien yritysten, järjestöjen ja organisaatioiden oma rahoitusosuus. Joissakin hankkeissa rahoitus koostuu ainoastaan EU- ja valtion rahoituksesta, mutta tällöinkin rahoitus siis sisältää kansallisen osuuden EU:n tuen lisäksi. Yksityisen rahoituksen osuus kulttuurin rahoitusmuodoissa on Suomessa ollut pieni. Kangas ja Pirnes tosin arvioivat, että yksityinen hanke- ja yritysrahoitus nousee tulevaisuudessa joiltain osin vähitellen täydentämään kulttuurin julkista ja säätiörahoitusta (Kangas & Pirnes 2014, 106). EU-hankkeet ovat edistäneet myös yksityisen rahoituksen osuuksia kulttuurin rahoittajana. Esimerkiksi heti ensimmäisellä rakennerahastokaudella Suomessa yksityisen rahoituksen osuus kulttuuriprojekteissa oli noin 18,5 miljoonaa euroa (Kangas & Hirvonen 2001, 88). Hanketoiminnan kumppanuuteen perustuva luonne ja kriteerit edellyttävät myös yksityisen rahoituksen kanavoitumista kulttuurihankkeisiin. Kaikissa rakennerahastohankkeissa ei kuitenkaan ole ollut välttämättä mukana yksityisiä rahoituslähteitä EU- ja valtion rahoituksen lisäksi. Ohjelmakaudella EAKR- ja ESR-hankkeissa EU-tuen vaatimuksena olivat joko yksityiset tai julkiset muut rahoittajat. 17 Myös Manner-Suomen maaseutuohjelman hankkeissa tuli olla EU-osuuden lisäksi muuta julkista rahoitusta tai yksityistä rahoitusta (yksityinen osuus tarkoitti hankkeen omarahoitusosuutta). 18 Rakennerahasto- ja maaseutuohjelman kautta kanavoitui kulttuurihankkeisiin ja kulttuurille runsaasti myös yksityistä rahoitusta ja toimijoiden omaa rahoitusta, joiden eritteleminen ei tämän selvityksen aineistoilla ole ollut mahdollista. Vuonna 2014 alkaneella uudella ohjelmakaudella EAKR- ja ESR-hankkeella tulee olla EU-rahoituksen ja kansallisen osuuden lisäksi myös muita rahoituslähteitä. Hankkeen rahoitussuunnitelmassa ilmoitetaan haettavan tuen (eli EU:n ja valtion rahoituksen) ja muun hanketta varten kerättävän rahoituksen määrä (yksityinen, kunnallinen ja muu julkinen rahoitus). Rahoitussuunnitelmassa eritellään myös tuensaajan omarahoitus. Omarahoituksella tarkoitetaan tuensaa- 16 Ks. esim. Hyvä hanke rakentuu yhteistyölle ja kumppanuudelle Maaseutuohjelman hankkeissa rahoitus koostui: EU-osuus, valtion osuus, kunnat, muu julkinen rahoitus, muu valtion rahoitus + yksityinen omat raaka-aineet, yksityinen rahallinen osuus, yksityinen vastikkeeton työ. (Ks. OKM 2015, 10, alaviite 11.) 15
16 jan oman organisaation osuutta hankkeen rahoituksesta. 19 Manner-Suomen maaseutuohjelmassa hankkeen yksityinen rahoitus tarkoittaa hankkeen toteuttajan pankkilainan tai säästöjen avulla tekemiä investointeja tai talkootyötä. 20 Tämä tarkoittaa, että kulttuurille voi edelleen kanavoitua rahoitusta eri lähteistä. Tällä hetkellä vuonna 2015 reaalinen tilanne on kuitenkin se, että EU:n rakennerahastovarat eivät tule Suomen osalta kasvamaan tulevaisuudessa. Ne ovat päinvastoin vähentyneet jokaisella ohjelmakaudella, ja näin tapahtui myös kauden jälkeen. Keskeinen kysymys on, kuinka hyvin ja millaisia kulttuurin ja taiteenalojen hankkeita EU-rakennerahoitus mahdollistaa nyt ja tulevaisuudessa (ks. Kangas ym. 2014, 450). Tämä selvitys pyrkii antamaan omalta osaltaan eväitä kysymyksen käsittelyyn sekä parantamaan erilaisten toimijoiden mahdollisuuksia toteuttaa kulttuurihankkeita. 19 Ks. 20 Ks. https://www.maaseutu.fi/fi/maaseutuohjelma/taustaa/rahoitus/sivut/default.aspx. 16
17 3 RAKENNERAHASTOJEN TAVOITTEET JA TOIMINTAPERIAATTEET KULTTUURIPOLITIIKAN NÄKÖKULMASTA Rakennerahastot kulttuuripolitiikan rahoitusinstrumenttina EU:n rakennerahastotuki jäsenmaille kanavoidaan kansallisesti valmisteltujen ja komission hyväksymien ohjelmien kautta. Lähtökohtana on, että kulttuurihankkeet voivat saada rahoitusta silloin ja niiltä osin kun ne liittyvät rakennerahastojen tavoitteisiin. Kytkentä näihin tavoitteisiin syntyy ohjelmien toimintalinjojen ja painopisteiden sekä strategisten kansallisten ja alueellisten tavoitteiden kautta. Luonteeltaan rakennerahastohankkeet ovat yleensä monimuotoisia kulttuurin ollessa vain yksi näkökulma hankkeen kokonaisuudessa. (Kangas & Pirnes 2014, 87.) Täten onkin ehkä parempi puhua kulttuurisen näkökulman sisältävistä hankkeista kuin kulttuurihankkeista. Rakennerahasto-ohjelmat eroavat tavoitteiltaan ja toimintaperiaatteiltaan kulttuuri- ja taidepolitiikan vastaavista tavoitteista ja periaatteista (Kangas & Hirvonen 2001, 87; myös Kangas & Pirnes 2014). Itseisarvoinen taiteen, kulttuurin ja taiteilijoiden tukeminen ei kuulu rakennerahastojen logiikkaan ja tehtäviin. Rakennerahastorahoituksessa keskeisiä ovat instrumentaalisen kulttuuripolitiikan mukaiset hankkeet, joilla edistetään esimerkiksi luovaa taloutta, kulttuurimatkailua ja hyvinvointia. (Kangas & Pirnes 2014, 88). Kangas ja Hirvonen kuvasivat omassa tutkimuksessaan 2000-luvun alussa EU-rahoitteisista kulttuuriprojekteista, kuinka taide- ja kulttuurilaitokset eivät olleet kovin aktiivisia käynnistämään kulttuuriprojekteja 1990-luvulla. Syyksi arveltiin tuolloin, että taidejärjestelmän sisällä rakennerahastotoimintaan liittyvät painopisteet ovat vieraita eikä toiminnallisia hankkeita nähdä mahdolliseksi perustella niiden kautta. (Kangas & Hirvonen 2001, 88). Kari Ilmosen kuvaus havainnollistaa rakennerahastojen ja kulttuuritoimijoiden suhdetta Suomessa. Hänen mukaansa vielä 1990-luvulla taidekenttä suhtautui kriittisesti paikallisiin ja alueell isiin kulttuurin avulla toteutettaviin imagostrategioihin. Kulttuuritoimijoiden näkemys kulttuuripolitiikasta oli ainakin vielä tällöin humanistiseen taidekäsitykseen ja hyvinvointivaltion ideaaleihin sitoutunut kulttuurin ja taiteen tuli säilyttää autonomiansa ja saada yhteiskunnallista tukea ilman ulkoisia tavoitteita. Toisaalta asian suhteen käytiin taidekentän sisällä kamppailua. Hallitseva, ammattimainen, vakiintunut ja yhteiskunnan tukea saanut kenttä puolusti asemaansa marginaalisempaa kenttää vastaan. Valtion tukema vakiintunut kenttä pyrki säilyttämään etuoikeutensa samalla kun viimeksi mainittu vaati kulttuurisektorin uudelleenorganisointia, rahoitusperusteiden muuttamista ja oli jo jossain määrin hyväksynyt markkinaperiaatteiden, imagokampanjoiden ja kulttuurimatkailun ideat. (Ilmonen 2009, 5.) Kankaan ja Hirvosen kuvaus (2001, 87) kulttuuritoiminnan ja rakennerahastojen suhteesta on edelleen pohtimisen arvoinen: Rakennerahastot [ ] määrittelevät edistämistoimiensa kohteen pääosin poliittis-hallinnollisten ja talouden järjestelmien koodein. Ne ovat Euroopan unionin koheesiopolitiikan instrumentti ja kulttuuritoiminnan tukeminen voi olla yksi väline siinä 17
18 politiikassa. Toki on otettava huomioon, että viidentoista vuoden aikana kyseisen huomion jälkeen on tapahtunut muutoksia niin rakennerahastoihin liittyvissä asenteissa, hankeosaamisessa ja myös kansallisen kulttuuripoliittisen järjestelmän sisällä. Myös maaseutuohjelman ja rakennerahasto-ohjelmien välillä on eroja. Maaseutuohjelman kulttuurihankkeet lähtevät liikkeelle paikallisista tarpeista ja perustuvat paikallisesti valmisteltuihin Leader-ohjelmiin. Niissä paikalliskulttuurin tukeminen nähdään usein arvoksi sinänsä. CSES ja ERICarts toteavat loppuraportin tiivistelmässään rakennerahastojen kulttuurihankkeista ja aluekehityksestä, kuinka alue- ja paikallistason hallinnossa sekä kansallisissa politiikka-ohjelmissa tarvitaan pitkän tähtäimen strategista lähestymistapaa kulttuuriperustaiseen kehittämiseen. (ks. myös CSES 2010.) Ajattelutavan pitäisi olla osa julkisten viranomaisten, taide- ja kulttuuriorganisaatioiden, yritysten ja kansalaisyhteiskunnan yhteistoiminnalle perustuvia kehittämisstrategioita: Since the implementation of the SF objectives and decision about the distribution of financial incentives is, for the most part, the responsibility of local and regional level administrations (Operational Programmes), a longer-term and more strategic approach to culture-based development is required at these levels and in national policy making. This should be mainstreamed into development strategies that are integrated and built on partnerships between public authorities, cultural organisations, relevant business circles and representatives of civil society. 21 Rakennerahastojen ohjelmakauden tavoitteet kulttuuripolitiikan näkökulmasta: kilpailukyky, työllisyys, innovaatiot, luova talous Rakennerahastot luotiin aikoinaan EU:n sisämarkkinoiden kehittämiseksi. Myös köyhemmät ja kehittymättömät alueet haluttiin mukaan kilpailemaan sisämarkkinoilla. (ks. esim. IETM & Arts Council of Britain 1994, 165.) Jo Rooman sopimuksessa vuonna 1957 jäsenvaltiot julistivat tavoitteenaan olevan alueellisten kehityserojen vähentämisen. Euroopan unionin vuoteen 2010 ulottunut Lissabonin strategia painotti innovatiivista taloutta, työllisyyttä ja kilpailukykyä. Siihen perustuneen EU:n rakennerahasto-ohjelmakauden tavoitteina oli tehdä jäsenvaltioista, alueista ja kaupungeista entistä houkuttelevampia, edistää innovointia, yrittäjyyttä, työllisyyttä ja tietoon perustuvaa taloutta, kehittää aluetaloutta sekä luoda uusia ja parempia työpaikkoja. EU:sta oli tarkoitus luoda maailman kilpailukykyisin osaamis- ja tietotalous. Uusi Eurooppa strategia puolestaan pyrkii voittamaan talouskriisin ja korostaa aiempaa pehmeämmin osallistavaa, älykästä ja kestävää kasvua. Yleisellä tasolla voidaan todeta, että EU:n strategioiden keskeisin läpileikkaava teema niin rakennerahastojen kuin maaseutupolitiikan puolella on alueellisen ja kansallisen kilpailukyvyn 21 Ks. The Contribution of Culture to Local and Regional Development abstract: 18
19 kehittäminen (ks. Kangas & Pirnes 2014; Saartenoja ym. 2011, 13). Kilpailukyvyn sekä tiedon ja innovaatioiden rooli kilpailukyvyn tekijöinä oli rakennerahastojen ohjelmakauden painotusero aikaisempiin kausiin verrattuna (CSES 2010, 65.) Myös taiteen ja kulttuurin rooli rakennerahastoissa ohjelmakaudella perustui tähän ajatteluun. Rahastojen alaisuudessa toteutettujen kulttuurihankkeiden luonteen ymmärtämisen kannalta onkin keskeistä huomata rahastojen keskinäiset erot ja toisaalta rakennerahastoja ohjaavien tavoitteiden eroavaisuus suhteessa kulttuuripolitiikan kansalliseen järjestelmään. Alue- ja rakennepolitiikassa EU:n tuki jäsenmaille kanavoidaan jäsenmaissa kansallisesti valmisteltujen ja komission hyväksymien ohjelmien kautta. Ohjelmat hyväksytään määräajaksi. Ohjelmakaudella Suomessa toteutettiin Euroopan aluekehitysrahaston (EAKR) neljää suuraluettaista ohjelmaa (Etelä-, Länsi-, Itä- ja Pohjois-Suomi) sekä Euroopan sosiaalirahaston (ESR) Manner-Suomen ohjelmaa, jossa oli valtakunnallinen ja neljä suuraluettaista (Etelä, Pohjoinen, Länsi, Itä) osiota. ESR:n alueelliset ohjelmat perustuivat alueiden työllisyys-, elinkeino- ja osaamisstrategioihin. Itä-Suomi oli ESR-rahoituksessa erityisasemassa. Itä-Suomella oli oma rahoituskehyksensä, ja se sai rahoituksensa erillään valtakunnallisesta osiosta. Ohjelmakauden painopisteet sekä EAKR- ja ESR-ohjelmien toimintalinjat (joiden tavoitteita myös kulttuurihankkeiden tuli toteuttaa) ohjelmakaudella havainnollistavat rahastojen tavoitteita. Innovaatioulottuvuus oli mukana rakennerahastojen toimintalinjoissa. Myös erilaisten kulttuurihankkeiden kautta toteutettiin kansallista rakennerahastostrategiaa, suuraluettaisia ohjelmia ja toimintalinjoja. Seuraavassa on mainittu ohjelmakauden painopisteet, rahastot, joilla painopisteitä erityisesti toteutettiin sekä rahastojen toimintalinjat. Toimintalinjat ja painopisteet kertovat siitä, millaisia niiden alla toteutetut kulttuurihankkeet olivat tavoitteiltaan. Ohjelmakauden painopisteet olivat: 1) yritystoiminnan edistäminen (EAKR) 2) innovaatiotoiminnan ja verkostoitumisen edistäminen ja osaamisrakenteiden vahvistaminen (EAKR) 3) osaaminen, työvoima, työllisyys ja yrittäjyys (ESR) 4) alueiden saavutettavuuden ja toimintaympäristön parantaminen (EAKR). Toimintalinjat ohjelmakaudella : ESR (työllisyyspolitiikka) 1) Työorganisaatioiden, työssä olevan työvoiman ja yritysten kehittäminen sekä yrittäjyyden lisääminen 2) Työllistymisen ja työmarkkinoilla pysymisen edistäminen sekä syrjäytymisen ehkäiseminen 3) Työmarkkinoiden toimintaa edistävien osaamis-, innovaatio- ja palvelujärjestelmien kehittäminen. 19
20 EAKR (alue- ja rakennepolitiikka) 1) Yritystoiminnan edistäminen 2) Innovaatiotoiminnan ja verkostoitumisen edistäminen sekä osaamisrakenteiden vahvistaminen 3) Alueiden saavutettavuuden ja toimintaympäristön parantaminen, 4) Suurten kaupunkiseutujen kehittäminen, 5) Suuralueet-toimenpiteiden temaattinen keskittäminen. EAKR on EU:n keskeinen aluepoliittinen instrumentti ja aluekehittämisen tärkeä väline. EAKR:n tehtävät liittyvät työllisyyden ohella alueellisen epätasapainon vähentämiseen aluetalouksia kehittämällä ja rakenteellisella mukauttamisella. Tavoitteena on lisätä alueiden kilpailukykyä, saavutettavuutta ja elinvoimaisuutta. Työllistävät infrastruktuurihankkeet ovat tärkeä osa EAKR:n toimintaa. Monet EAKR-kulttuurihankkeet kaudella olivatkin investointihankkeita. ESR on puolestaan EU:n työllisyyspolitiikan tärkeä väline. ESR:n tavoitteena on parantaa työllisyyttä, työllistymisedellytyksiä ja kehittää inhimillisiä voimavaroja työmarkkinoiden tarpeita vastaavasti sekä edistää yhteisöjen sosiaalista osallisuutta, kehittää ihmisten osaamista, ammattitaitoa ja erilaisia palvelurakenteita. ESR-rahoituksella voidaan toteuttaa myös rakenteellisen kehittämisen hankkeita kuten koulutusjärjestelmien uudistamista. (Kangas & Pirnes 2014, 87; Pekkala 2012, 10 11) EAKR-rahoituksessa on kyse alueellisista toimintaympäristöistä, alueiden rakenteellisesta kehityksestä ja infrastruktuurista, ESR-rahoituksessa puolestaan toimijoista, yrittäjyyden ja osaamisen kehittämisestä. Täten esimerkiksi EAKR-kulttuurihankkeiden joukossa on monia laajoja, kulttuuriympäristöä ja -infrastruktuuria kehittäviä hankkeita. (Ks. IETM & Arts Council of Great Britain 1994, 166;178.) Maaseudun kulttuurin ja kulttuuritoiminnan kehittämistä voidaan Suomessa rahoittaa Euroopan maaseudun kehittämisen maaseuturahaston kautta. Suomessa rahat kanavoitiin ohjelmakaudella Manner-Suomen maaseudun kehittämisohjelman kautta. Ohjelman keskeisimpiä tavoitteita olivat kulttuurin kannalta elinvoimaisen ja toimivan maaseudun säilyminen sekä paikallisen omaehtoisen toiminnan vahvistaminen. Ohjelman kulttuuria koskevat kehittämistoimet liittyivät maaseudun kulttuuripalveluihin, matkailutuotteisiin, kulttuuriperintöön, kylien kehittämiseen ja sosiaaliseen pääomaan (ks. OKM 2015). 22 Manner-Suomen maaseudun kehittämisohjelman hankkeisiin haettiin rahoitusta joko oman alueen ELY-keskuksesta tai paikalliselta kehittämisyhdistykseltä eli Leader-toimintaryhmältä. Ohjelmakaudella Manner-Suomessa toimi 55 Leader-ryhmää, joiden toiminta kattoi kaikki maaseutualueet. Maaseutuohjelman hankkeiden tuli toteuttaa Manner-Suomen maaseutuohjelman tavoitteita ja paikallisten Leader-toimintaryhmien ohjelmia. Toimintaryhmät ovat kaikille avoimia ruohonjuuritason kehittämisyhdistyksiä ja verkostoja, jotka paikallisesti 22 Ks. Manner-Suomen maaseudun kehittämisohjelma : https://www.maaseutu.fi/fi/maaseutuohjelma/taustaa/aikaisemmat-ohjelmakaudet/ /sivut/default.aspx. 20
Kulttuuripoliittisen tutkimuksen edistämissäätiö Cuporen verkkojulkaisuja 25 OLLI JAKONEN, RITVA MITCHELL Kulttuuri alueellisen kehityksen moottorina Euroopan aluekehitysrahaston (EAKR) rahoittamat kulttuurihankkeet